CELEX: C2005/143/09
Language: et
Date: 2005-06-11 00:00:00
Title: Euroopa Kohtu (teine koda) 21. aprilli 2005. aasta otsus liidetud kohtuasjades C-207/03 ja C-252/03 (High Court of Justice (England & Wales), Chancery Division'i (Patents Court) ja Cour administrative'i eelotsusetaotlused): Novartis AG jt versus Comptroller-General of Patents, Designs and Trade Marks for the United Kingdom ja Ministre de l'Économie versus Millennium Pharmaceuticals Inc. (Patendiõigus — Ravimid — Ravimite täiendava kaitse tunnistus)

11.6.2005   
            
            
               ET
            
            
               Euroopa Liidu Teataja
            
            
               C 143/9
            
         
      EUROOPA KOHTU
   
   (teine koda)
   21. aprilli 2005. aasta otsus
   liidetud kohtuasjades C-207/03 ja C-252/03 (High Court of Justice (England & Wales), Chancery Division'i (Patents Court) ja Cour administrative'i eelotsusetaotlused): Novartis AG jt versus Comptroller-General of Patents, Designs and Trade Marks for the United Kingdom ja Ministre de l'Économie versus Millennium Pharmaceuticals Inc. (1)
   
   (Patendiõigus - Ravimid - Ravimite täiendava kaitse tunnistus)
   (2005/C 143/09)
   Kohtumenetluse keeled: inglise ja prantsuse
   Liidetud kohtuasjades C-207/03 ja C-252/03, mille esemeks on EÜ artikli 234 alusel High Court of Justice (England & Wales), Chancery Division'i (Patents Court) (Suurbritannia, C-207/03) 6. mai 2003. aasta otsusega ja Cour administrative'i (Luksemburg, C-252/03) 3. juuni 2003. aasta otsusega esitatud eelotsusetaotlused, mis saabusid Euroopa Kohtusse vastavalt 14. mail 2003 ja 13. juunil 2003, menetlustes Novartis AG (C-207/03), University College London, Institute of Microbiology and Epidemiology v. Comptroller-General of Patents, Designs and Trade Marks for the United Kingdom ja Ministre de l'Économie (C-252/03) v. Millennium Pharmaceuticals Inc., varem Cor Therapeutics Inc., tegi Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann (ettekandja), J.-P. Puissochet, R. Schintgen ja J. N. Cunha Rodrigues; kohtujurist D. Ruiz-Jarabo Colomer, kohtusekretär vanemametnik Múgica Arzamendi, 21. aprillil 2005 otsuse, mille resolutiivosa on järgmine:
   Kuna Šveitsi ametiasutuste poolt väljastatud ja Liechtensteini Vürstiriigi poolt oma riigi õiguse alusel automaatselt tunnustatud ravimi turuleviimise luba on esimene selle ravimi turuleviimise luba mõne Euroopa Majanduspiirkonna liikmesriigi territooriumil, on see luba esimene toote turuleviimise luba nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta artikli 13 tähenduses, nagu seda tuleb mõista Euroopa Majanduspiirkonna lepingu kohaldamiseks.
   
      (1)  ELT C 158, 5.7.2003, ELT C 200, 23.8.2003.